2013 M. FESTIVALIO „SPORTAS VISIEMS“ IR LIETUVOS B M A
BĖGIMO PROGRAMOS RENGINIŲ

NUOSTATAI

I. Tikslas ir uždaviniai


1. Įtraukti kuo daugiau bėgimo mėgėjų ir kitų klubų narių bei pavienių mūsų šalies gyventojų į festivalio „Sportas visiems“ bėgimo renginius.


2. Patikrinti klubų skaitlingumą ir aktyvumą.


3. Skatinti, kad į bėgimo renginius įsijungtų kuo daugiau šeimos narių.


4. Išaiškinti pajėgiausius Lietuvos BMA juridinius klubus.

5. Bėgimo renginiais papildyti festivalio „Sportas visiems“ programą.

II. Laikas ir vieta

Lietuvos BMA juridinių ir kitų bėgimą propaguojančių klubų bei pavienių festivalio „Sportas visiems„ dalyvių bėgimo renginiai vyks 2013 m. birželio mėn. 1 d. Dalyviai gali registruotis iš anksto http://www.lbma.lt/registracija/ (tai gerokai palengvintų organizatorių darbą). Taip pat registracija vyks ir varžybų dieną 2013 m. birželio 1 d. nuo 12.00 val. iki 14.30 val. starto vietoje Vytauto bei S. Dariaus ir S. Girėno gatvių sankirtoje prie restorano „Gabija“. 
1 km bėgimo startas – 15.00 val.; 5km – 15.40 val.; 10 km – 16.40 val. 

III. D a l y v i a i

Asociacijos „Sportas visiems“ ir Lietuvos BMA vykdomose bėgimo varžybose gali dalyvauti visi juridiniai šios asociacijos nariai ir kitų bėgimą propaguojančių klubų atstovai bei pavieniai bėgimo mėgėjai, o taip pat visi Lietuvos asociacijos „Sportas visiems“ festivalio dalyviai, pasitikrinę sveikatą ir gavę gydytojo leidimą dalyvauti bėgimo varžybose. Visi bėgimo dalyviai privalo užpildyti bėgimo dalyvio kortelę ir savo parašu patvirtinti, kad patys prisiima atsakomybę dėl galimų sveikatos problemų varžybų metu. Vaikai iki 12 metų, jeigu su jais kartu nedalyvauja tėvai, privalo turėti nors vieno iš jų raštišką sutikimą, patvirtintą parašu, jog jie leidžia savo vaikui dalyvauti varžybose ir už tai prisiima visapusišką atsakomybę. Dalyvių amžiaus grupės:

	Grupės
	Gimimo metai
	Amžius
	Distancija

	Vyrai
	Moterys
	
	
	

	Berniukai
	V-1
	Mergaitės
	M-1
	2001 m. ir jaunesni
	iki 12 m.
	1000 m

	Jaunučiai
	V-2
	Jaunutės
	M-2
	2000; 1999; 1998 m.
	12 - 14 m.
	5000 m

	Jauniai
	V-3
	Jaunės
	M-3
	1997; 1996; 1995 m.
	15 - 17 m.
	5000 m

	Pajėgiausieji
	V-4
	Pajėgiausios
	M-4
	1994; 1993; 1992; 1991; 1990; 1989; 1988; 1987; 1986; 1985; 1984; 1983 m.
	18 - 29 m.
	10 000 m

	Suaugę
	V-5
	Suaugę
	M-5
	1982; 1981; 1980; 1979; 1978 m.
	30 - 34 m.
	10 000 m

	Suaugę
	V-6
	Suaugę
	M-6
	1977; 1976; 1975; 1974; 1973 m.
	35 - 39 m.
	10 000 m

	Veteranai
	V-7
	Veteranės
	M-7
	1972; 1971; 1970; 1969; 1968 m.
	40 - 44 m.
	10 000 m

	Veteranai
	V-8
	Veteranės
	M-8
	1967; 1966; 1965; 1964; 1963 m.
	45 - 49 m.
	10 000 m

	Veteranai
	V-9
	Veteranės
	M-9
	1962; 1961; 1960; 1959; 1958 m.
	50 - 54 m.
	10 000 m

	Senjorai
	V-10
	Senjorės
	M-10
	1957; 1956; 1955; 1954; 1953 m.
	55 - 59 m.
	10 000 m

	Senjorai
	V-11
	Senjorės
	M-11
	1952; 1951; 1950; 1949; 1948 m.
	60 - 64 m.
	10 000 m

	Senjorai
	V-12
	Senjorės
	M-12
	1947; 1946; 1945; 1944; 1943 m.
	65 - 69 m.
	10 000 m

	Senjorai
	V-13
	Senjorės
	M-13
	1942; 1941; 1940; 1939; 1938 m.
	70 - 74 m.
	5000 m

	Senjorai
	V-14
	Senjorės
	M-14
	1937 m. ir vyresni
	per 75 m.
	5000 m


IV. Programa ir komandinė įskaita

Šios bėgimo varžybos yra įtrauktos į Lietuvos BMA 2013 m. tarpklubinės bėgimo taurės konkursą (3 etapas), todėl kiekvienas klubo narys turi teisę dalyvauti visų nuotolių bėgimuose: 1 km; 5 km ir 10 km. Tokiu būdu kiekvienas bėgimo mėgėjų ar kito klubo narys, sėkmingai baigęs nuotolį, pelnys savo komandai įskaitinius taškus. Jie skiriami už iškovotą vietą tame nuotolyje, skaičiuojant kartu moterų ir vyrų rezultatus. Taškai skaičiuojami vadovaujantis 2013 m. tarpklubinės bėgimo taurės nuostatais.
V. Nugalėtojų nustatymas

Nugalėtojai nustatomi asmeninėje ir komandinėje įskaitose (festivalio metu išaiškinami tik individualūs nugalėtojai ir prizininkai). Jie bus nustatomi pagal pasiektą geriausią rezultatą kiekviename nuotolyje ir kiekvienoje amžiaus grupėje. Komandiniai nugalėtojai nustatomi pagal didžiausią klubo narių surinktų taškų sumą, gautą už pasiektus rezultatus visuose nuotoliuose (šie rezultatai bus skaičiuojami pagal 2013 m. tarpklubinės bėgimo taurės nuostatus). 

VI. Apdovanojimas

Lietuvos „Sportas visiems“ asociacijos festivalio ir Lietuvos BMA vykdomose 1 km; 5 km ir 10 km bėgimo varžybose nugalėtojai ir prizininkai asmeninėje įskaitoje bus apdovanoti medaliais sekančiai: 

1 km bėgime – tik I amžiaus grupės nugalėtojai ir prizininkai; 
5 km bėgime – II; III; XIII; XIV grupių nugalėtojai ir prizininkai; 
10 km bėgime – IV, V, VI, VII, VIII, IX, X, XI ir XII grupių nugalėtojai ir prizininkai. 

Visų grupių nugalėtojams pagal turimas finansines galimybes gali būti įteikti kuklūs Lietuvos BMA sportiniai prizai ir Lietuvos asociacijos „Sportas visiems“ festivalio aukso, II-ųjų ir III-ųjų vietų laimėtojams - sidabro ir bronzos medaliai.

Taip pat Lietuvos asociacija „Sportas visiems“ įteiks prizus trims gausiausiems bėgimo varžybose dalyvavusioms klubams. 
Nugalėtojų ir prizininkų apdovanojimas vyks prie „Vasaros estrados“ (Vytauto g. 43) nuo 18.00 val. 
VII. Dalyvių priėmimo sąlygos

Lietuvos BMA kartu su Lietuvos asociacija „Sportas visiems“ apmokės reklamos ir informacijos, nuostatų paruošimo, dalyvių kortelių gamybos, visų nuotolių trasos paruošimo, dalyvių registracijos, bėgimo varžybų vykdymo, teisėjavimo, bazės nuomos, medicininio aptarnavimo, starto ir finišo vietos įgarsinimo, apdovanojimo ir kitas su bėgimo varžybomis susijusias išlaidas. Kelionės, mitybos ir  nakvynės išlaidas apmoka dalyvius į Lietuvos asociacijos „Sportas visiems“ festivalį  Lietuvos BMA  bėgimo varžybas komandiruojanti organizacija arba šias išlaidas dengia patys bėgimo varžybų dalyviai.

Pastaba: Lietuvos BMA asocijuotas klubai į festivalio atidarymo eiseną deleguoja po keletą savo narių. Eisenoje kiekvienas klubas privalo turėti savo klubo vėliavą. 
Registracijos metu visi festivalio „Sportas visiems“ dalyviai privalės sumokėti dalyvio mokestį – 2,00 Lt.
